સરકારે માળખું તો બનાવ્યું છેહ્યુમન રાઈટ્સના હ્યુમન ટ્રાફિકિંગ પ્રોટોકોલ પ્રમાણે દરેક રાજ્યમાં હ્યુમન ટ્રાફિકિંગને રોકવા માટે ગવર્મેન્ટ નોટલ ઓફિસર અને પોલીસ નોટલ ઓફિસરની નિમણૂક કરવાની દરખાસ્ત કરવામાં આવી છે. તેઓ ફોન નંબર અને ઈ-મેઇલના આધારે લોકોના સંપર્કમાં રહી શકે તે માટે પોલીસ સ્ટેશન અને પોલીસ અધિકારીઓએ પોતાના ડિસ્પ્લે બોર્ડ ઉપર આ અધિકારીનો સંપર્ક નંબર મૂકવાની ફરજ પાડવામાં આવી છે. રાજ્યમાં બનતી માનવ તસ્કરીની ઘટનાઓની ડેટાબેન્ક બનાવીને આ નોડલ ઓફિસરે આઇબીના અધિકારીને આપવાના હોય છે. આઇબી વિભાગમાં અધિકારી પાસે રાજ્યની તમામ વિગતો હોય છે. સરકારી અથવા સ્થાનિક સંસ્થાઓના રેસ્ક્યુ ઉપર આઇબીના અધિકારીની નજર હોય છે. આઇબી આ રિપોર્ટ ગૃહ, મહિલા અને બાળ વિકાસ મંત્રાલયને આપે છે. ભારત સરકારે ગુજરાત સહિતનાં તમામ રાજ્યમાં આ નેટવર્ક ઊભું કરવાની ફરજ પાડી છે. જોકે ગુજરાતમાં હ્યુમન ટ્રાફિકિંગના ડેટાનો અભાવ છે. ૨૦૦૭થી ૨૦૧૧ બાદ પોલીસ દ્વારા આ દિશામાં કોઈ કાર્ય હાથ ધરવામાં આવ્યું નથી.